
I. ОБЩО ПРЕДСТАВЯНЕ НА УЧЕБНАТА ПРОГРАМА
          Изучаването на специалния  предмет „Художествена дърворезба” дава на учениците основни теоретични познания и практически умения по въпроси, свързани с композицията, пластичното изграждане и изпълнението в материал на художествени произведения от дърво. Последователно учениците се запознават с инструментите, техниките на рязане, видовете релеф, пластичните особености на резбарския орнамент. Работят с различни видове широколистни и иглолистни дървесини. Изграждат пространствено мислене и въображение. Проучват и изпълняват в материал образци от Възрожденската  дърворезба, придобиват умения за реставрация на оригинални дърворезби от различни епохи и стилове. Запознават се с основни композиционни принципи и схеми. Проектират и изпълняват различни по сложност и формат композиции, конструктивни и декоративни  предмети, предназначени за интериор и екстериор. Придобиват знания за качествата на  различните видове дървесина и възможностите за тяхното използване. Възпитават се в естетически вкус, чувство за линия и форма. Часовете се провеждат в специализирани ателиета. Учебният процес се онагледява  с  оригинали, копия, фотоси и репродукции.
Учебното заведение е длъжно да осигури –
· преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата; 
· просторно, проветриво помещение, с добро естествено и изкуствено осветление, оборудвано  с маси, тезгяси и друг специфичен инвентар
· работилница за подготовка на дървения материал – кроене, рендосване, лепене и последващите технологични процеси;
· шкафове за съхраняване на материалите, и проектите, по които се работи;

Преподавателите трябва:
· да следват логиката на утвърдената учебна програма;
· да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
·  да онагледяват учебния процес;

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
 В резултат на обучението ученикът трябва да:
· познава богатото композиционно и пластично наследство в областта на светската и църковна дърворезба
· владее понятията и терминологията, засягащи специалността;
· придобие обща пластична култура в съвременните приложни изкуства;
· възможностите на различните техники и допълнителните обработки;
· етапите при изграждане на художествената творба;
· законите и принципите за изграждане на композицията;
· законите на формоизграждането;
да може :
· да използва различни изразни средства и техники;
· да използва инструментите и машините за работа с дърво;
·  да изпълнява дърворезбени композиции  по образец;
· да проектира композиции, да конструира триизмерни предмети и пластики;
· да анализира и проучва поставените задачи и да създава художествено произведение;

III. РАЗПРЕДЕЛЕНИЕ НА УЧЕБНОТО ВРЕМЕ

IV. УЧЕБНО СЪДЪРЖАНИЕ
  Структурирането на учебното съдържание е по раздели и теми и е разделено на теоретични, практически занимания и съпътстващи теми. За всеки  раздел в програмата е записан броят учебни часове по СПП. Учителят конкретизира броя на учебните часове за всяка тема и разпределя броя на часовете, предвидени по учебния план и по учебната програма в годишното си разпределение, уточнява формата и материалите според поставената задача. За постигане целите на обучението учителят разпределя учебните часове за нови знания, упражнения и контрол.

	№
	Наименование на раздели и теми
	Брой часове

	
	ПЪРВИ ГИМНАЗИАЛЕН ЕТАП
	

	
	VIII клас  - 72 учебни часа
	

	1.
	ВЪВЕДЕНИЕ
	6

	1.1.
	Запознаване с материалната база на специалността. Резбарски тезгях - приложение
	

	1.2.
	Резбарски инструменти – длета, чук, стяга – начин на работа с тях. Видове резбарски длета – начин на заточване и съхранение.
	

	2.
	КОМПОЗИЦИЯ ОТ ГЕОМЕТРИЧНИ ЕЛЕМЕНТИ БЕЗ ФОН - КОПИЕ.
	30

	2.1.
	Анализ на образци с различни  геометрични  композиции
	

	2.2.
	Видове композиционни схеми и формати:  квадрат, кръг, триъгълник и др.
	

	2.3.
	Що е стилизиране на  природни форми? Декоративен образ от една природна форма;
	

	2.4.
	Геометричен орнамент – линеарно  и пластично изграждане. Специфични особености на релефа в дърворезбата
	

	2.5.
	Чертеж – рисунка на геометрична композиция по образец. Приложение на чертожните инструменти: линия, пергел, триъгълник, паус и др.
	

	2.6.
	Пластично изграждане на геометрична композиция по образец в глина. Начин на работа с инструментите за глина
	

	3.
	КОМПОЗИЦИЯ ОТ РАСТИТЕЛНИ ЕЛЕМЕНТИ БЕЗ ФОН - КОПИЕ.
	30

	3.1.
	Анализ на различни образци с растителни орнаменти; Видове растителни орнаменти; Композиция, пропорции и степен на стилизация на резбарския орнамент;
	

	3.2.
	Видове растителни композиции и композиционни схеми: симетрични, асиметрични, фризови и др.
	

	3.3.
	Стилизиране на  природни форми, запазвайки характера им; Проектиране на композиция от растителни елементи по зададен формат. Избор на композиционна схема според формата.
	

	3.4.
	Пластично изграждане на композицията в глина. Принципи за изграждане на релефа. Плитък и дълбок релеф
	

	3.5.
	Видове  дървесина – свойства и приложение.Техника на рязане. Повърхностна обработка
	

	3.6.
	Видове резбарски длета за изработване на растителни орнаменти. Етапи  на работа. Степенуване на плановете в релефа
	

	3.7.
	Годишен изпит:  Изпълнение на графичен проект по изтеглена тема: Композиция от геометрични или растителни елементи, без фон в:  квадрат  с р-ри 20/20 см, или кръг с радиус 20 см, или триъгълник със страна 30см.  Картон формат 35/50см; моливи, креда
	6

	
	IX клас  -  72 учебни часа
	

	4.
	КОМПОЗИЦИЯ ОТ РАСТИТЕЛНИ  ЕЛЕМЕНТИ.  КАПАК  ЗА   КУТИЯ
	32

	4.1.
	Особености и принципи на декориране при функционалните предмети. Видове симетрични композиции: централна , осева и др.
	

	4.2.
	Синтез между форма, функция и декорация. Принципи за изграждане на релефната декорация при функционалните предмети.
	

	4.3.
	Проектиране на композиция от растителни елементи за капак на кутия
	

	4.4.
	Пластично изграждане на композицията в глина.
	

	4.5.
	Изпълнение на композиция  от растителни елементи в материал
	

	5.
	ЕДНОПЛАНОВ РЕЛЕФ С РАСТИТЕЛНИ МОТИВИ.  КОПИЕ ПО ОБРАЗЕЦ ОТ ВЪЗРОЖДЕНСКАТА КЪЩА
	32

	5.1.
	Мястото на дърворезбата в българската къща през Възраждането.
	

	5.2.
	Орнаменталното  многообразие при различните  резбарски школи
	

	5.3.
	Композиционни схеми и решения при декорирането на Възрожденската къща.
	

	5.4.
	Проучване и анализ на специфичните особености на релефа и орнамента в избрания образец.
	

	5.5.
	Изработване на точна рисунка – копие на образеца и копирка върху паус.
	

	5.6.
	Изпълнение на копието в материал. Технологична последователност на етапите на работа.
	

	5.7.
	Годишен изпит:  Изпълнение на графичен проект по изтеглена  тема: Композиция от растителни елементи, с  фон в: квадрат  с р-ри 25/25 см, или правоъгълник с р-ри 30/20 см.  формат 35/50см; 
	6

	
	X клас - 72 учебни часа
	

	6.
	ДЕКОРАТИВЕН СЪД (ЗООМОРФЕН ИЛИ ОРНАМЕНТИРАН)
	30

	6.1.
	Създаване на декоративен образ от конкретна природна форма.
	

	6.2.
	Стилизиране на форми и обеми от живата природа, извеждайки ги до съчетания от геометрични тела.
	

	6.3.
	Принципи за изграждане на обема при кръглата пластика, съчетаване на различни форми, обеми и фактури.
	

	6.4.
	Организация на отделните обеми и форми в единно цяло
	

	6.5.
	Проектиране на декоративен съд (зооморфен или орнаментиран)
	

	6.6.
	Пластично изграждане на предмета от глина или макет в мащаб.
	

	6.7.
	Изпълнение на декоративния предмет в материал.
	

	7.
	ДВУПЛАНОВ РЕЛЕФ С РАСТИТЕЛНИ  МОТИВИ С ФОН ИЛИ АЖУРЕН. КОПИЕ ПО ОБРАЗЕЦ ОТ ЦЪРКОВНА ДЪРВОРЕЗБА
	35

	7.1.
	Развитие на църковната дърворезба през Възраждането. Архитектура и функция на иконостаса. Композиционни схеми и решения.
	

	7.2.
	Орнаменталното  многообразие и резбарски школи през Възраждането. Запознаване с образци на Възрожденска църковна дърворезба.
	

	7.3.
	Проучване и анализ на специфичните особености на релефа и орнамента в  детайл от иконостас. Двупланов и  многопланов релеф с фон или ажурен. Принципи за степенуване на плановете при изрязване на релефа.
	

	7.4.
	Избор на образец за изработване на копие. Анализ на релефа и начините за точно измерване на отделните планове. Рисунка – чертеж  и копирка на избрания образец.
	

	7.5.
	Прехвърляне на копирката върху  подготвения по размери материал и подготовка на необходимите длета за работа.
	

	7.6.
	Изпълнение на копието. Прорязване на ажурите, скициране на плановете, изрязване на релефа според образеца.
	

	
	Годишен изпит:  Изпълнение на графичен проект по изтеглена  тема:  Композиция от растителни елементи, двупланов релеф, с фон или ажурен в квадрат с  р-ри 30/30см; картон формат 35/50см; моливи, креда, въглен
	7


Раздел 1.	ВЪВЕДЕНИЕ
Цели:    Запознаване на учениците със специалността, нейното оборудване, иструменти и машини, както и нейни произведения от фонда на училището.
Раздел 2.	КОМПОЗИЦИЯ ОТ ГЕОМЕТРИЧНИ ЕЛЕМЕНТИ БЕЗ ФОН - КОПИЕ
Цели:   Да се запознаят с основни композиционни схеми и геометрични елементи;  Да придобият търпение, упоритост и прецизност. Умения по чертане, усет за оформяне. Придобиване на техники за работа с различни пластични материали.	
Раздел 3.	КОМПОЗИЦИЯ ОТ РАСТИТЕЛНИ ЕЛЕМЕНТИ БЕЗ ФОН - КОПИЕ.
Цели: Да се придобият основни познания за композиция, стилизация на флорални елементи, проучване и изследване на зададената тема. Знания за свойствата на  дървесината. Умения за работа в дърво, техника за безопасна работа с длета и ръчни инструменти. 
Раздел 4.	КОМПОЗИЦИЯ ОТ РАСТИТЕЛНИ  ЕЛЕМЕНТИ.  КАПАК  ЗА   КУТИЯ
Цели:    Да се приложат придобитите знания за създаване на самостоятелен проект на растителна композиция. Развитие на логическо мислене и комбинативност. Генериране на идеи и нестандартни решения.
Раздел 5.	ЕДНОПЛАНОВ РЕЛЕФ С РАСТИТЕЛНИ МОТИВИ.  КОПИЕ ПО ОБРАЗЕЦ ОТ ВЪЗРОЖДЕНСКАТА КЪЩА
Цели:  Да се придобият основни познания за характера, пластичните особености на флоралните елементи и специфичните инстументи, необходими за изпълнението на конкретния образец. Концентрация на вниманието и наблюдателност. Пространствена представа и въображение; Аналитично мислене. Усет за форма, прецизност и комбинативност.
Раздел 6.	ДЕКОРАТИВЕН СЪД (ЗООМОРФЕН ИЛИ ОРНАМЕНТИРАН)
Цели: Да се придобият основни познания за стилизирането на зооморфни елементи, начините за формообразуване, запазвайки характера на обекта, като пропорции, обеми и специфични белези.
Раздел 7.	ДВУПЛАНОВ РЕЛЕФ С РАСТИТЕЛНИ  МОТИВИ С ФОН ИЛИ АЖУРЕН. КОПИЕ ПО ОБРАЗЕЦ ОТ ЦЪРКОВНА ДЪРВОРЕЗБА
Цели:       Да се придобият основни познания и практически умения при изпълнението на сложен двупланов релеф и технологичната последователност при изпълнението .

ВТОРИ ГИМНАЗИАЛЕН ЕТАП
	
	XI клас  - 144 учебни часа
	

	1.
	ДЕКОРАТИВЕН ИЛИ ФУНКЦИОНАЛЕН ПРЕДМЕТ ПО ИЗБРАНА ТЕМА
	66

	1.1.
	 Декоративна пластика/ интериорна или екстериорна/ Принципи на проектиране и изграждане на стенна или триизмерна  пластика. Силует, баланс на обемите от всички гледни точки, конструктивни решения, използване на различни фактури.
	

	1.2.
	Конструктивен предмет:  маса, ракла/скрин/, рамка за огледало, осветително тяло, часовник/ стенен или настолен/, закачалка и др. Ергономични норми, при проектирането на мебели и функционални предмети. Синтез между форма, функция и декорация - пропорции. Особености и принципи на декориране при функционалните предмети. Начини на сглобявания и свързвания на детайлите.
	

	1.3.
	Проектиране на декоративен функционален предмет или триизмерна пластика. Констуиране на триизмерни предмети. Стилизиране на форми и обеми, извеждайки ги до съчетания от геометрични тела.
	

	1.4.
	Пластично изграждане на детайл в глина или макет в мащаб.
	

	1.5.
	Графичен работен картон и чертеж в М1:1
	

	1.6.
	Изпълнение в материал.
	

	2.
	МНОГОПЛАНОВ АЖУРЕН РЕЛЕФ С РАСТИТЕЛНИ И ЖИВОТИНСКИ МОТИВИ. КОПИЕ НА  ВЪЗРОЖДЕНСКА  ЦЪРКОВНА  ДЪРВОРЕЗБА
	70

	2.1.
	Развитие на орнамента  и вплитането на човешки и животински фигури в църковната дърворезба през Възраждането
	

	2.2.
	Развитие на композиционните схеми и решения в иконостаса и пластичните характеристики на релефа.
	

	2.3.
	Проучване и анализ на специфичните особености на релефа и орнамента в  детайл от иконостас. Многопланов релеф с фон или ажурен. Принципи за степенуване на плановете при изрязване на релефа. 
	

	2.4.
	Специфични инстументи и длета за многопланов релеф. Техники на работа с тях.
	

	2.5.
	Избор на образец за изработване на копие. Анализ на релефа и начините за точно измерване на отделните планове. Рисунка – чертеж  и копирка на избрания образец.
	

	2.6.
	Прехвърляне на копирката върху  подготвения по размери материал и подготовка на необходимите длета за работа.
	

	2.7.
	Изпълнение на копието. Прорязване на ажурите, скициране на плановете, изрязване на релефа според образеца.
	

	2.8
	Годишен изпит: Изпълнение на графичен проект по изтеглена  тема:  Композиция от растителни елементи и птици , с фон или ажурна, двупланов  релеф в правоъгълник с р-ри 40/20см. картон  формат 35/50см; моливи, креда, въглен

	XII клас  -145 учебни часа
	

	3.
	ДИПЛОМНА РАБОТА НА ТЕМА ПО ИЗБОР: МЕБЕЛ ( ШКАФ , МАСА , СТОЛ.), ДЪРВОПЛАСТТИКА, СТЕННО ПАНО, РАМКА ЗА ОГЛЕДАЛО ИЛИ КАРТИНА    
	

	3.1
	Проучване и извличане на информация по избраната тема за дипломна работа. Развитие на стиловете и естетическия критерий през вековете. 
	60

	3.2.
	Синтез между интериора и художествения продукт на дърворезбата - съвременни тенденции.
	

	3.3.
	Проектиране на дипломната работа.
	

	3.4.
	Пластично изграждане на детайл в глина или макет в мащаб.
	

	3.5.
	Графичен работен картон и чертеж в М1:1
	

	3.6.
	Изпълнение в материал.
	80

	3.7.
	Повърхностна обработка. Свойства на различните видове байцове и лакове и действието им върху видовете дървесина;

Раздел 1. ДЕКОРАТИВЕН ИЛИ ФУНКЦИОНАЛЕН ПРЕДМЕТ ПО ИЗБРАНА ТЕМА
Цели:      Да се придобият основни познания за общи принципи на проектирането на утилитарни форми. Ергономични стандарти на функционалните предмети; Знания за видовете  сглобявания и свързвания. 
Раздел 2.	МНОГОПЛАНОВ АЖУРЕН РЕЛЕФ С РАСТИТЕЛНИ И ЖИВОТИНСКИ МОТИВИ. КОПИЕ НА  ВЪЗРОЖДЕНСКА  ЦЪРКОВНА  ДЪРВОРЕЗБА
Цели:	Да се придобият основни познания за орнаменталното и пластично многообразие в църковната дърворезба от Възраждането, резбарските школи и техните стилистични особености. Задълбочаване  на знанията за развитието на орнамента и уменията за точно и прецизно изпълнение на копието в цялата му сложност.
Раздел 3.	ДИПЛОМНА РАБОТА НА ТЕМА ПО ИЗБОР: МЕБЕЛ ( ШКАФ , МАСА , СТОЛ.), ДЪРВОПЛАСТТИКА, СТЕННО ПАНО, РАМКА ЗА ОГЛЕДАЛО ИЛИ КАРТИНА 
                        Заданието включва теоретична обосновка, графичен проект, картон в М1:1 и реализация в материал на творбата.
Цели: Да приложи всички придобити знания и умения за да създаде самостоятелно завършено художествено произведение, отговарящо на всички технологични, композиционни и художествени закони. 

Една седмица, преди оформянето на годишните оценки се провежда задължително изпитване за установяване на изходното ниво на учениците по учебен предмет „Художествена дърворезба“  от VIII до XI клас.
Задачите на учениците са както следва:
	8-ми клас:  Изпълнение на графичен проект по изтеглена тема: Композиция от геометрични или растителни елементи, без фон в:  квадрат  с р-ри 20/20 см, или кръг с радиус 20 см, или триъгълник със страна 30см.  формат 35/50см; 6 учебни часа
	9-ти клас: Изпълнение на графичен проект по изтеглена  тема: Композиция от растителни елементи, с  фон в: квадрат  с р-ри 25/25 см, или правоъгълник с р-ри 30/20 см.  формат 35/50см; 6 учебни часа
10-ти клас: Изпълнение на графичен проект по изтеглена  тема:  Композиция от растителни елементи, двупланов релеф, с фон или ажурен в квадрат с  р-ри 30/30см; формат 35/50см; 7 учебни часа
	11-ти клас: Изпълнение на графичен проект по изтеглена  тема:  Композиция от растителни елементи и птици , с фон или ажурна, двупланов  релеф в правоъгълник с р-ри 40/20см.  формат 35/50см; 8 учебни часа

Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. 
За получаване на професионална квалификация учениците от 12 клас полагат изпити по теория и практика на професията по Национални изпитни програми.

V.  ОЧАКВАНИ РЕЗУЛТАТИ
В края на обучението по специфична професионална подготовка по учебния предмет „Художествена дърворезба“,  ученикът трябва да:
· Познава средствата за графично и пластично изображение на формата при проектиране на дърворезба
· Познава спецификата на дърворезбения релеф
· Познава основни, помощни и спомагателни материали  за създаване на художествени изделия от дърво;
· Познава и работи с основните видове инструменти и техники за обработване на дърво;
· Разчита идейни скици, работни чертежи и проекти, чертае основни конструкции;
· Познава принципите на изграждане на композицията в художествената обемна пластика от дървен материал;
· Създава свободно различни видове композиция в кръг, квадрат, правоъгълник, триъгълник
· Проектира и изпълнява в материал художествен декоративен предмет , пано или триизмерна дървопластика
· Изпълнява копие на вьзрожденска дьрворезба по даден образец;
· Избира необходимите инструменти в процеса на работа при изграждането на резбарската творба;
· Избира подходящ за съответната работа материал; 
· Спазва етапите при моделирането на дърворезбената пластика;
· Привежда дърворезбената творба в експозиционен вид;
· Съставя разходни норми на материали и труд;
· Планира и организира изпълнение на текущите задачи и решава възникнали проблеми, свързани с осъществяване на текущата дейност;
· Прилага усвоените знания и умения за правилно организиране на работното място и безопасни условия на труд;
· Използва съвременни средства за проектиране, обработване и представяне на завършена художествена творба; 
VIІ.  АВТОР:
Илия Кралев – зам. Директор и преподавател по „Художествена дърворезба“ в  НГПИ „СВЕТИ ЛУКА” – София.

